වසර ගණනාවක් පුරා අඛණ්ඩව දක්ෂතා දක්වන උතුරු පළාතේ වවුනියාව දකුණ කබඩි කණ්ඩායම සඳහා ඇදුම් කට්ටල ලබා දීම ඉකුත්දා වවුනියාව දකුණ ප්‍රාදේශීය ලේකම් එම්.එස්.ජානක මහතාගේ ප්‍රධානත්වයෙන් එම කාර්යාල රැස්වීම් ශාලාවේදි සිදුවිය.ඇදුම් කට්ටල 15 ක් මෙහිදි ලබා දීම සිදුවූ අතර මේ සඳහා වූ රුපියල් 50,000 ක මූල්‍ය දායකත්වය වවුනියාව මස්තාන් ට්‍රේඩස් විසින් ලබා දී තිබිණි.වවුනියාව දකුණ පිරිමි කබඩි කණ්ඩායම උතුරු පළාත් කණ්ඩායම ද වන අතර විවිධ දුෂ්කරතා මැද වසර ගණනාවක් ඉහළ දක්ෂතා පෙන්වා ඇතත් මේවන තෙක් කිසිවෙකුගේ සැලකිය යුතු අවධානයට හෝ ඇගයීමට ලක්වී නොමැත.